คณะแพทยศาสตร์ มหาวิทยาลัยบูรพา

**คณะแพทยศาสตร์ มหาวิทยาลัยบูรพา** ก่อตั้งเมื่อวันที่ 2 กันยายน พ.ศ. 2545 เป็นคณะแพทยศาสตร์ที่จัดตั้งขึ้นแห่งแรกในภาคตะวันออก เป็นส่วนหนึ่งของกลุ่มคณะทางด้านวิทยาศาสตร์สุขภาพ มหาวิทยาลัยบูรพา ซึ่งประกอบด้วยคณะแพทยศาสตร์ คณะทันตแพทยศาสตร์ คณะเภสัชศาสตร์ คณะสหเวชศาสตร์  คณะพยาบาลศาสตร์ คณะสาธารณสุขศาสตร์ คณะวิทยาศาสตร์การกีฬา 

## ประวัติคณะแพทยศาสตร์

คณะแพทยศาสตร์ มหาวิทยาลัยบูรพา ได้ริเริ่มดำเนินการตั้งแต่ปีงบประมาณ พ.ศ. 2537 จากแนวความคิดในการขยายงานศูนย์วิทยาศาสตร์สุขภาพ มหาวิทยาลัยบูรพา เป็นโรงพยาบาลมหาวิทยาลัย ที่มีขนาด 500 เตียง เพื่อเป็นโรงพยาบาลมหาวิทยาลัยสำหรับรักษาและฝึกปฏิบัติงานของนิสิตแพทย์ นิสิตในกลุ่มวิทยาศาสตร์สุขภาพ และบุคลากรด้านสาธารณสุข

มหาวิทยาลัยบูรพาจึงแต่งตั้งคณะกรรมการโครงการจัดตั้งคณะแพทยศาสตร์ มหาวิทยาลัยบูรพา และได้ดำเนินการเสนอโครงการจัดตั้งคณะแพทยศาสตร์ มหาวิทยาลัยบูรพา ไว้ในแผนพัฒนาการศึกษาระดับอุดมศึกษา ระยะที่ 8 (พ.ศ. 2540 – 2544) และในแผนพัฒนาการศึกษาระดับอุดมศึกษา ระยะที่ 9 (พ.ศ. 2545 - 2549) 

ในปีงบประมาณ พ.ศ. 2545 มหาวิทยาลัยบูรพาได้ดำเนินการจัดตั้งคณะแพทยศาสตร์ขึ้นเป็นหน่วยงานภายในของมหาวิทยาลัย (มติสภามหาวิทยาลัยบูรพาครั้งที่พิเศษ/2545 เมื่อวันที่ 2 กันยายน พ.ศ. 2545) และสภามหาวิทยาลัยบูรพาในคราวประชุมครั้งเดียวกันได้ให้ความเห็นชอบหลักสูตรแพทยศาสตรบัณฑิตด้วย ทบวงมหาวิทยาลัยได้รับรองหลักสูตรนี้ เมื่อวันที่ 10 กุมภาพันธ์ พ.ศ. 2546 หลักสูตรแพทยศาสตรบัณฑิต มหาวิทยาลัยบูรพา ได้ผ่านการรับรองจากคณะกรรมการแพทยสภาฯ  เมื่อวันที่ 14 ธันวาคม พ.ศ. 2549 เห็นชอบให้เปิดรับนิสิตรุ่นที่ 1 ตั้งแต่ปีการศึกษา 2550 จำนวน 32 คน  ทั้งนี้มีจุดมุ่งหมายที่มุ่งเน้นการผลิตแพทย์ให้เหมาะสมต่อระบบบริการทางการแพทย์และสาธารณสุขของประเทศ โดยเฉพาะแถบภาคตะวันออก เป็นแพทย์ที่มีคุณภาพตามเกณฑ์มาตรฐานผู้ประกอบวิชาชีพเวชกรรมของแพทยสภาเทียบเท่ามาตรฐานสากล มีความรู้ความสามารถและเจตคติที่จะปฏิบัติงานในชนบทได้เป็นอย่างดี และธำรงไว้ซึ่งศิลปวัฒนธรรมไทย

### โรงพยาบาลมหาวิทยาลัยบูรพา

โรงพยาบาลมหาวิทยาลัยบูรพา เป็นหน่วยงานภายในคณะแพทยศาสตร์ มหาวิทยาลัยบูรพา ก่อตั้งเมื่อปี พ.ศ. 2527 เดิมใช้ชื่อว่า “โครงการศูนย์บริการทางการแพทย์” โดยได้รับความอนุเคราะห์จากพลเอกอาทิตย์ กำลังเอก บริจาคอาคาร 2 ชั้น ตามรูปแบบโรงพยาบาลชุมชน 30 เตียง พร้อมครุภัณฑ์ประจำอาคารและครุภัณฑ์ทางการแพทย์ โดยมีจุดมุ่งหมายเพื่อให้บริการรักษาพยาบาลแก่ประชาชนในชุมชนใกล้เคียง เช่น ชายหาดบางแสน ตำบลแสนสุข ฯลฯ และเป็นที่ฝึกประสบการณ์วิชาชีพ แก่นิสิตคณะพยาบาลศาสตร์ และใช้ชื่ออาคารนี้ว่า "ตึกท่านผู้หญิงประภาศรี กำลังเอก” เพื่อเป็นอนุสรณ์แก่ท่านผู้หญิงประภาศรี กำลังเอก เริ่มให้บริการรักษาพยาบาลผู้ป่วยนอก ตั้งแต่วันที่ 31 สิงหาคม พ.ศ. 2527 เป็นต้นมา ในปี พ.ศ. 2528 ได้ขยายบริการรับผู้ป่วยใน บริการคลอดบุตรตลอด 24 ชั่วโมง

ในแผนพัฒนาการศึกษาระดับอุดมศึกษา ระยะที่ 8 (พ.ศ. 2540 – 2545) และในแผนพัฒนาการศึกษาระดับอุดมศึกษา ระยะที่ 9 (พ.ศ. 2545 – 2549) ของมหาวิทยาลัยบูรพา ได้บรรจุโครงการจัดตั้งศูนย์วิทยาศาสตร์สุขภาพไว้ในแผนฯ เพื่อเป็นหน่วยงานที่ทำหน้าที่สนับสนุนการเรียนการสอน วิจัยและพัฒนางานวิชาการทางด้านวิทยาศาสตร์สุขภาพ เป็นการสนับสนุนให้มหาวิทยาลัยบูรพาเป็นมหาวิทยาลัยที่สมบูรณ์แบบ ที่มุ่งเน้นการส่งเสริมและกระจายโอกาสและเสริมสร้างความเสมอภาคทางการศึกษาในภูมิภาค

ในปีพ.ศ. 2551 ศูนย์วิทยาศาสตร์สุขภาพได้รับการปรับเปลี่ยนสถานภาพใหม่อีกครั้ง เป็นหน่วยงานในการกำกับดูแลของคณะแพทยศาสตร์ และมีอำนาจบริหารงานแบบอิสระ ตามระเบียบมหาวิทยาลัยบูรพาว่าด้วยการบริหารงานศูนย์วิทยาศาสตร์สุขภาพ มหาวิทยาลัยบูรพา พ.ศ. 2551

ในปีพ.ศ. 2556 ได้มีการปรับเปลี่ยนโครงสร้างการบริหาร โดยให้ศูนย์วิทยาศาสตร์สุขภาพเป็นหน่วยงานภายในของคณะแพทยศาสตร์ และเปลี่ยนชื่อเป็น "โรงพยาบาลมหาวิทยาลัยบูรพา"

## หน่วยงานภายในคณะแพทยศาสตร์

คณะแพทยศาสตร์ มหาวิทยาลัยบูรพา แบ่งส่วนงานภายในคณะ ดังนี้

# สำนักงานคณบดีคณะแพทยศาสตร์
# สำนักงานการศึกษา
# ภาควิชากุมารเวชศาสตร์
# ภาควิชาจักษุวิทยา
# ภาควิชาจิตเวชศาสตร์
# ภาควิชานิติเวชศาสตร์
# ภาควิชาพยาธิวิทยา
# ภาควิชารังสีวิทยาและเวชศาสตร์นิวเคลียร์
# ภาควิชาวิสัญญีวิทยา
# ภาควิชาเวชศาสตร์ฉุกเฉิน
# ภาควิชาเวชศาสตร์ป้องกันและเวชศาสตร์ครอบครัว
# ภาควิชาเวชศาสตร์ฟื้นฟู
# ภาควิชาศัลยศาสตร์
# ภาควิชาโสต ศอ นาสิกวิทยา
# ภาควาสูติศาสตร์และนรีเวชซิทยา
# ภาควิชาออร์โธปิดิกส์
# ภาควิชาอายุรศาสตร์
# โรงพยาบาลมหาวิทยาลัยบูรพา

## หลักสูตรและระบบการเรียนการสอน
;หลักสูตร
คณะแพทยศาสตร์จัดการเรียนการสอนในหลักสูตรแพทยศาสตรบัณฑิต 

;ระบบการเรียนการสอน
จัดการศึกษาภาคปกติ เป็นการจัดการเรียนการสอนเต็มเวลา โดยมีรายละเอียดดังนี้
1) การจัดการศึกษาของหลักสูตรแพทยศาสตร์แบ่งออกเป็น 3 ระยะ
ระยะที่ 1 การศึกษาทั่วไป
เป็นการศึกษาในชั้นปีที่ 1 โดยใช้ระบบทวิภาค (Semester)
ระยะที่ 2 การศึกษาระดับปรีคลินิก
เป็นการศึกษาในชั้นปีที่ 2 และชั้นปีที่ 3 โดยใช้ระบบทวิภาค (Semester)
ระยะที่ 3 การศึกษาระดับคลินิก
เป็นการศึกษาในชั้นปีที่ 4 ถึงชั้นปีที่ 6 โดยใช้ระบบการศึกษาตลอดปี
(Year Course) 1 หน่วยกิตเท่ากับการศึกษาเป็นระยะเวลา 1 สัปดาห์
2) หลักเกณฑ์การศึกษาในหลักสูตรแพทยศาสตร์ระยะที่ 2 และระยะที่ 3
เกณฑ์การศึกษาในระยะที่ 2
ต้องผ่านทุกรายวิชาในชั้นปีที่ 1 และต้องได้คะแนนเฉลี่ยสะสมไม่ต่ากว่า 2.00
เกณฑ์การศึกษาในระยะที่ 3
ต้องผ่านทุกรายวิชาในชั้นปีที่ 2 – 3 และต้องได้คะแนนเฉลี่ยสะสมแต่ละชั้นปี
ไม่ต่ากว่า 2.00

## รายนามผู้บริหาร
รายนามผู้บริหารชุดปัจจุบัน

## ทำเนียบคณบดี คณะแพทยศาสตร์ มหาวิทยาลัยบูรพา

## หลักสูตรการศึกษา
ปัจจุบัน คณะแพทยศาสตร์ มหาวิทยาลัยบูรพา เปิดทำการเรียนการสอนในระดับปริญญาตรี 1 หลักสูตร 

## การรับบุคคลเข้าศึกษาในหลักสูตรแพทยศาสตรบัณฑิต
คณะกรรมการแพทยสภาเห็นชอบให้เปิดรับนิสิตแพทย์ รุ่นที่ 1 ตั้งแต่ปีการศึกษา 2550 จำนวน 32 คน โดยคณะแพทยศาสตร์ มหาวิทยาลัยบูรพา รับนักเรียนที่สำเร็จการศึกษาระดับมัธยมศึกษาตอนปลายที่มีภูมิลำเนาอยู่ในเขตการศึกษาพื้นที่ 12 จังหวัด คือ ชลบุรี สมุทรปราการ นครนายก ฉะเชิงเทรา ระยอง จันทบุรี ตราด ปราจีนบุรี สระแก้ว ลพบุรี สระบุรี และ จังหวัดพระนครศรีอยุธยา ทั้งนี้มีจุดมุ่งหมายที่มุ่งเน้นการผลิตแพทย์ให้เหมาะสมต่อระบบบริการทางการแพทย์และสาธารณสุขของประเทศ

ปัจจุบัน คณะแพทยศาสตร์รับนิสิตปีละ 88 คน แบ่งการรับสมัครออกเป็น 2 โครงการ คือ 

1.โครงการผลิตแพทย์เพิ่มแห่งประเทศไทย (กระทรวงการอุดมศึกษาฯ) รับจากนักเรียนทั่วประเทศ จำนวน 68 คน 

2.โครงการผลิตแพทย์เพิ่มเพื่อชาวชนบท (กระทรวงสาธารณสุข) รับจากนักเรียนที่มีภูมิลำเนาอยู่ใน 6 จังหวัดภาคตะวันออก ประกอบด้วย ชลบุรี จันทบุรี ระยอง ตราด สระแก้ว และ ฉะเชิงเทรา จำนวน 20 คน  

คณะแพทยศาสตร์จัดการเรียนการสอนหมวดวิชาศึกษาทั่วไปหรือเตรียมแพทย์ Pre-medical (ชั้นปีที่1) และระดับพรีคลินิก:Preclinic (ชั้นปีที่ 2-3) ณ มหาวิทยาลัยบูรพา จ.ชลบุรี โดยคณาจารย์จากคณะแพทยศาสตร์ ร่วมกับคณะวิทยาศาสตร์ คณะสหเวชศาสตร์ คณะเภสัชศาสตร์ ส่วนการเรียนในระดับคลินิก (ปี 4-6) จะแยกตามแต่ละโครงการดังนี้ 

นิสิตจากโครงการผลิตแพทย์เพิ่มแห่งประเทศไทย กระทรวงการอุดมศึกษาฯ จะศึกษาระดับคลินิก ณ โรงพยาบาลสมเด็จพระปิ่นเกล้า กรมแพทย์ทหารเรือ กรุงเทพมหานคร จำนวน 32 คน  โรงพยาบาลสมเด็จพระนางเจ้าสิริกิติ์ กรมแพทย์ทหารเรือ จังหวัดชลบุรี จำนวน 24 คน และโรงพยาบาลมหาวิทยาลัยบูรพา 12 คน  

ส่วนนิสิตจากโครงการผลิตแพทย์เพิ่มเพื่อชาวชนบท จะศึกษาระดับคลินิก ณ โรงพยาบาลเจ้าพระยาอภัยภูเบศร จ.ปราจีนบุรี จำนวน 20 คน  

## สถาบันร่วมผลิตแพทย์
โรงพยาบาลที่ผลิตแพทย์ร่วมกับคณะแพทยศาสตร์ มหาวิทยาลัยบูรพาในระดับชั้นคลินิก (ชั้นปี 4 - 6) มีดังนี้

## ดูเพิ่ม
* มหาวิทยาลัยบูรพา
* รายชื่อคณะและวิทยาลัยแพทยศาสตร์ในประเทศไทย

## อ้างอิง

## แหล่งข้อมูลอื่น
* คณะแพทยศาสตร์ มหาวิทยาลัยบูรพา
* ศูนย์วิทยาศาสตร์สุขภาพ มหาวิทยาลัยบูรพา
* เว็บไซต์สโมสรนิสิตคณะแพทยศาสตร์ มหาวิทยาลัยบูรพา 

บูรพา
แพทยศาสตร์